මේ අතර, දිස්ත්‍රික්ක 05ක පාසල් සඳහා පුස්තකාල පරිත්‍යාග කරමින් ජනාධිපති ගෝඨාභය රාජපක්ෂ මහතා ලෝක ළමා දිනය සැමරීමට එක්වුණා.ඒ අදින් කියවීමේ මාසයද ආරම්භ වන බැවින්.සෑම පාසලකටම පුස්තකාල සහ ක්‍රීඩා පහසුකම් ලබාදීමෙන් දරුවාගේ මානසික සහ ශාරිරික නිරෝගීකම රැකගත හැකි බව තමා පසුගිය දිනවල දිවයින පුරා කළ චාරිකාවලදී වඩාත් පැහැදිළි වූ බවයි ජනාධිපතිවරයා එහිදී සඳහන් කළේ.ජනාධිපති මාධ්‍ය අංශය නිවේදනය කළේ ඉතා දුෂ්කර ප්‍රදේශ රැසක දරුවන්ගේ ඉල්ලීම පරිදි ක්‍රීඩා පිටි රැසක් සංවර්ධනය කෙරෙමින් පවතින අතර, දිවයිනේ සෑම දිස්ත්‍රික්කයක්ම නියෝජනය කෙරෙන පරිදි තෝරාගත් පාසල් 25ක් සඳහා පුස්තකාල පහසුකම් දීමද ආරම්භ කර ඇති බවයි.